**POROTALOUDEN TULEVAISUUSTYÖRYHMÄ - TYÖRYHMÄN 2. KOKOUS**

**AIKA** 16.2.2022

**PAIKKA** Teams-kokous

**PAIKALLA**

Tapani Sirviö MMM puheenjohtaja

Hannu Linjakumpu Lapin ELY-keskus, varapuheenjohtaja

Mika Kavakka Paliskuntain yhdistys

Tiina Sanila-Aikio Paliskuntain yhdistys

Anne Ollila Paliskuntain yhdistys

Risto M. Ruuska Lapin aluehallintovirasto

Samuli Myllymäki Metsähallitus

Riku Lumiaro Suomen luonnonsuojeluliitto

Markku Karjalainen MTK Pohjois-Suomi

Sirpa Rasmus Lapin yliopisto/Arktinen keskus

Jukka Tauriainen Luonnonvarakeskus

Marja Anttonen Paliskuntain yhdistys, sihteeri

Päivi Kainulainen Lapin ELY-keskus, sihteeri

**MUISTIO**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 13 ja totesi läsnäolijat. Puheenjohtaja totesi, että asialistan kohdat 2. ja 3. on saatu sähköpostitse ennen kokousta. Kokouksessa siirryttiin kohtaan 4.

1. **Asialistan hyväksyminen**
2. **26.1.2022 kokouksen muistion hyväksyminen**
3. **Ilmasto & porotalous**

Sirpa Rasmus ja Riku Lumiaro alustivat aihepiiriin (liite 1. ja 2.). Tutkimuksen toivotaan esittävän ilmastostrategisia ja paliskuntakohtaisiin varautumisiin liittyviä suosituksia työryhmälle.

Keskustelussa tuotiin esille mm. varautuminen haasteellisiin talviin. Ilmastonmuutos voi muuttaa syystalven laidun- ja kaivuutilannetta ja lisätä tarvetta tilannekartoituksille. Saamelaiskulttuurin osalta tuotiin esille huoli siitä, miten ilmastonmuutos voi muuttaa myös saamelaiskulttuuria yhdessä muuttuvan luonnonympäristön kanssa. Elinkeinon tulisi pienentää hiilijalanjälkeä ja päästä pois fossiilisten polttoaineiden käytöstä. Sähkökelkat eivät kuitenkaan ole vielä varteenotettava vaihtoehto. Lisäksi tuotiin esille, että paliskuntien vuosikertomuksissa kuvataan myös kyseisen vuoden luonnonolosuhteita ja tämä tieto voi olla tutkimuksen apuna. Niiden käyttö edellyttää paliskunnalta saatavaa tutkimuslupaa. Seurannan ja raportoinnin kehittämiseen tulee luoda käytännön välineitä.

Merkittiin tiedoksi Myllymäen kannanotto metsänhoidon näkökulman mukaan ottamisesta ilmastokeskusteluun. Aiheeseen voidaan palata tulevissa kokouksissa.

1. **Paliskuntain yhdistyksen nykytila- ja tulevaisuuskatsaus**

Mika Kavakka toi esille Paliskuntain yhdistyksen hallituksen esitykset tulevaisuustyöryhmässä käsiteltäviksi asioiksi (liite 3.). Anne Ollila esitteli nykytilakatsauksen (liite 4.).

1. **(Mahd.) Porovahinkolainsäädäntö (L 987/2011, A 656/2016)**

Keskustelu tulevista kehittämispoluista ja -mahdollisuuksista käydään tulevissa kokouksissa. Lainsäädännön läpivalaisu (=screening) tullaan tekemään tulevaisuustyöryhmässä.

1. **Muut asiat**

Huhtikuun kokouksessa käsitellään poronhoitajien sijaisapua.

Jatkossa edellisen kokouksen pöytäkirjan hyväksyminen käsitellään tarkemmin.

1. **Kokouksen päättäminen**

Puheenjohtaja päätti kokouksen klo 14:56.